喺廿一世紀，對創意嘅研究屬心理學－尤其係認知心理學－嘅範疇，認知心理學家會用各種方法嚟量度創意（量度係科學方法嘅必要一環）然後再做統計分析睇嚇創意會受咩因素影響，簡單例子有用心理測量設計、攞嚟量度創意嘅心理測驗，或者一啲標準化嘅測試用嚟量度一件產品嘅創意，再用統計相關睇嚇「創意值」同啲咩變數有啦掕。